Ludvig Wiese

Ludvig Wiese (født 15. juni 1792 i Bergen, død 15. november 1853 i Christiania)Ludvig Wiese – utdypning (Norsk biografisk leksikon). () I Store norske leksikon. Hentet fra: http://snl.no/Ludvig_Wiese var en norsk kjøpmann og politiker av slekten Wiese.

Lillehammer fikk kjøpstadsrettigheter i 1827,Lillehammers historie - lillehammer.kommune.no og samme år kom Wiese som én av de mange nye innflytterne til kjøpstaden for å etablere seg.Vold, Liv Maren Mæhre: Ludvig Wiese. Byens første ordfører.  - Lillehammer byavis (publisert 10. juli 2008) Wiese var en pionér innen teknologi og samferdsel, og arbeidet for en moderne skipstransport på Mjøsa.Den "lille lillehammerhistorien"  - lillehammerbryggeri.no I 1835 tok han til orde for et dampskip av jern på innsjøen,Olsen, Sol: Ludvig Wiese - mjøsentreprenøren - Lillehammer byavis (publisert 10. juli 2008) og i 1839 hadde han greid å få etablert et lokalt dampskipsselskap. I 1840 ble hjuldamperen DS «Jernbarden», det første dampskipet på Mjøsa og Norges første fartøy i jern, sjøsatt.De første dampskipene på Mjøsa  - skibladner.no Wiese tok etter hvert initiativ til nok et skip, og transport av passasjerer, post og gods var i gang på Mjøsa. Denne revolusjonerende utviklingen  av kommunikasjonen og samferdselen var viktig for innlandet, og bidro særlig til at utviklingen av bysamfunnet på Lillehammer tok seg opp.

Wiese ble i 1838 valgt som Lillehammers første ordfører, og er tradisjonelt, men tross sin betydning for byens utvikling ukorrekt, regnet som Lillehammers grunnlegger. Han satt som ordfører frem til 1843.Festskrift Lillehammer kommune: Lillehammer 1827-1927. (Lillehammer 1927, D. Stribolts eftf. trykkeri). Side 139. 

I 1851 ble han utnevnt til ridder av St. Olavs Orden.

 Referanser 

Kategori:Norske kjøpmenn
Kategori:Ordførere i Lillehammer
Kategori:Riddere av St. Olavs Orden
Kategori:Personer fra Lillehammer kommune
Kategori:Personer fra Bergen kommune
Kategori:Fødsler i 1792
Kategori:Dødsfall i 1853